Vier vas vir sluipmoord op oud-spioenhoofPatrick Karegeya Vier Rwandese, insluitend ŉ senior millitêre beampte, word in Mosambiek aangehou in verband met die moord op Patrick Karegeya, die oud-spioenhoof van Rwanda. Karegeya se liggaam is op Nuwejaarsdag in sy hotelkamer in Sandton, Johannesburg gevind. Joao Machava, woordvoerder van die polisie in Mosambiek, sê die vier mans is verlede week in hegtenis geneem. Hy sê een van die verdagtes is lt.kol. Francis Gakwerere, ŉ senior beampte in die Rwandese weermag. The New Age het verlede week berig dat drie mense in verband met die moord op Karegeya in hegtenis geneem is in Mosambiek. Die Valke het dit destyds ten sterkste ontken. Karegeya is na bewering verwurg. ŉ Bebloede handdoek en ŉ gordynkoord is in ŉ kluis in sy hotelkamer gevind. Teenstanders van die Rwandese regering sê Karegeya is vermoor op aandrang van Paul Kagame, president van Rwanda. Kagame en Karegeya was vroeër bondgenote en het saam geveg in die Rwanda Patriotic Front. Karegeya is in 2004 in hegtenis geneem en het 18 maande tronkstraf uitgedien vir beweerde diensverlating en insubordinasie. Hy is sedert 2007 in ballingskap in Suid-Afrika. Lees ook: Glo geen inhegtenisnemings oor oud-spioenhoof se moord nie Oud-spioen-sluipmoord: Owerhede ontken arrestasies Drie vas vir sluipmoord op oud-spioen Polisie soek steeds na oud-spioen se moordenaar Oud-spioen van Rwanda in JHB vermoor